**2019年高雄市【華維獎】書法比賽題目**

**青春組、社會組、華維獎組：比賽時自選1題書寫**

1.只人情世故熟了，甚麼大事做不到？只天理人心合了，甚麼好事做不成？

2.明鏡止水以澄心，泰山喬嶽以立身，青天白日以應事，霽月光風以待人。

3.供人欣賞，儕風月於烟花，是曰褻天；逞我機鋒，借詩書以戲謔，是名侮聖。

4.事到全美處，怨我者難開指摘之端；行到至汚處，愛我者莫施掩護之法。

5.事屬曖昧，要思回護它，著不得一點攻訐的念頭；人屬寒微，要思矜禮他，著不得一毫傲睨的氣象。

6.待己當從無過中求有過，非獨進德，亦且免患；待人當於有過中求無過，非但存厚，亦且解怨。

7.明星朗月，何處不可翱翔？而飛蛾獨趨燈焰；嘉卉清泉，何物不可飲啄？而蠅蚋爭嗜腥膻。

8.古之學者在心上做工夫，故發之容貌，則為盛德之符；今之學者在容貌上做工夫，故反之於心，則為實德之病。

9.魚吞餌，蛾撲火，未得而先喪其身；猩醉醴，蚊飽血，已得而隨亡其軀；鷀食魚，蜂釀蜜，雖得而不享其利。

10.少思慮以養心氣，寡色欲以養腎氣，勿妄動以養骨氣，戒嗔怒以養肝氣，薄滋味以養胃氣，省言語以養神氣，多讀書以養膽氣，順時令以養元氣。

11.度量如海涵春育，應接如流水行雲，操存如青天白日，威儀如丹鳳祥麟，言論如敲金戛石，持身如玉潔冰清，襟抱如光風霽月，氣概如喬嶽泰山。

12.慕人善者，勿問其所以善；恐擬議之念生，而效法之念微矣；濟人窮者，勿問其所以窮；恐憎惡之心生，而惻隱之心泯矣。